NÁRODNÁ RADA SLOVENSKEJ REPUBLIKY
IX. volebné obdobie


Návrh

ZÁKON

z ....... 2026,

ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona č. 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z., zákona č. 416/2021 Z. z., zákona č. 129/2022 Z. z., zákona č. 222/2022 Z. z., zákona č. 232/2022 Z. z., zákona č. 257/2022 Z. z., zákona č. 433/2022 Z. z., zákona č. 496/2022 Z. z., zákona č. 519/2022 Z. z., zákona č. 59/2023 Z. z., zákona č. 60/2023 Z. z., zákona č. 65/2023 Z. z., zákona č. 123/2023 Z. z., zákona č. 128/2023 Z. z., zákona č. 205/2023 Z. z., zákona č. 278/2023 Z. z., zákona č. 281/2023 Z. z., zákona č. 309/2023 Z. z., zákona č. 315/2023 Z. z., zákona č. 508/2023 Z. z., zákona č. 530/2023 Z. z., zákona č. 46/2024 Z. z., zákona č. 87/2024 Z. z., zákona č. 248/2024 Z. z., zákona č. 278/2024 Z. z., zákona č. 279/2024 Z. z., zákona č. 355/2024 Z. z., zákona č. 26/2025 Z. z., zákona č. 83/2025 Z. z., zákona č. 104/2025 Z. z., zákona č. 141/2025 Z. z., zákona č. 150/2025 Z. z., zákona č. 152/2025 Z. z., zákona č. 153/2025 Z. z., zákona č. 200/2025 Z. z., zákona č. 261/2025 Z. z., zákona č. 312/2025 Z. z., zákona č. 385/2025 Z. z. a zákona č. 406/2025 Z. z. sa mení a dopĺňa takto:

1. V § 11 ods. 1 sa slová „3 a 8“ nahrádzajú slovami ,,3, 8 a 13“.

2. § 11 sa dopĺňa odsekmi 13 až 16, ktoré znejú:
„(13) Nezdaniteľnou časťou základu dane daňovníka, ktorý má v osobnej starostlivosti63) štyri alebo viac vlastných alebo osvojených maloletých (ďalej len „posudzované dieťa“), je suma zodpovedajúca 100 % základu dane (čiastkového základu dane) z príjmov podľa § 5 alebo § 6 ods. 1 a 2 alebo 100 % súčtu čiastkových základov dane z týchto príjmov. Ak má daňovník v osobnej starostlivosti štyri alebo viac posudzovaných detí len časť zdaňovacieho obdobia, nezdaniteľná časť základu dane sa určí v pomernej výške zodpovedajúcej počtu kalendárnych mesiacov, počas ktorých daňovník splnil podmienku podľa prvej vety aspoň jeden kalendárny deň.

(14) Základ dane (čiastkový základ dane) zistený z príjmov podľa § 5 alebo § 6 ods. 1 a 2 alebo súčet čiastkových základov dane z týchto príjmov sa znižuje o nezdaniteľnú časť základu dane podľa odseku 13 daňovníkovi, ktorým je matka alebo osvojiteľka posudzovaných detí. Daňovníkovi, ktorým je otec alebo osvojiteľ posudzovaných detí sa základ dane (čiastkový základ dane) zistený z príjmov podľa § 5 alebo § 6 ods. 1 a 2 alebo súčet čiastkových základov dane z týchto príjmov znižuje o nezdaniteľnú časť základu dane podľa odseku 13, ak sa matke alebo osvojiteľke neznížil základ dane (čiastkový základ dane) alebo súčet čiastkových základov dane podľa prvej vety z dôvodu, že
a) zomrela alebo bola vyhlásená za mŕtvu; to platí len vtedy, ak je podmienka osobnej starostlivosti o štyri alebo viac posudzovaných detí splnená voči spoločným posudzovaným deťom, alebo
b) nemá v osobnej starostlivosti ani jedno zo spoločných posudzovaných detí; to platí len vtedy, ak je podmienka osobnej starostlivosti o štyri alebo viac posudzovaných detí splnená voči spoločným posudzovaným deťom.

(15) Podmienka osobnej starostlivosti o posudzované dieťa podľa odseku 13 prvej vety sa na účely uplatnenia nezdaniteľnej časti základu dane podľa odseku 13 považuje za splnenú aj po dovŕšení jeho plnoletosti, ak ho daňovník mal neprerušene v osobnej starostlivosti do dovŕšenia jeho plnoletosti, a ak ide o osvojené dieťa, vždy najmenej 12 rokov od jeho zverenia do starostlivosti budúcich osvojiteľov. Ak posudzované dieťa zomrelo po dovŕšení šesť mesiacov veku, podmienka osobnej starostlivosti sa vo vzťahu k tomuto dieťaťu považuje za splnenú, ak ho daňovník mal neprerušene v osobnej  starostlivosti do jeho úmrtia.

(16) Nezdaniteľná časť základu dane podľa odseku 13 sa neuplatňuje, ak daňovník podľa právoplatného rozhodnutia súdu spôsobil smrť vlastného alebo osvojeného dieťaťa úmyselným trestným činom, a to od zdaňovacieho obdobia, v ktorom toto rozhodnutie nadobudlo právoplatnosť.“.

Poznámka pod čiarou k odkazu 63 znie:
„63) Zákon č. 36/2005 Z. z. v znení neskorších predpisov.“.

3. V § 35 ods. 1 písm. b) a ods. 11 a § 36 ods. 6 úvodnej vete a ods. 7 sa za slová „písm. a)“ vkladajú slová „a ods. 13“.

4. V § 37 sa odsek 1 dopĺňa písmenom d), ktoré znie: 
„d) predloženým čestným vyhlásením, že posudzované deti má v osobnej starostlivosti, a ďalšími dokladmi preukazujúcimi skutočnosti rozhodné pre uplatnenie nezdaniteľnej časti základu dane podľa § 11 ods. 13 až 15 vrátane rozhodnutia súdu o úprave výkonu rodičovských práv a povinností alebo súdom schválenou dohodou o úprave výkonu rodičovských práv a povinností, ak bol výkon rodičovských práv a povinností k posudzovaným deťom upravený; čestné vyhlásenie sa predkladá za každé zdaňovacie obdobie.“.

5. V § 37 ods. 3 prvej vete sa slová „písm. a) a b)“ nahrádzajú slovami „písm. a), b) a d)“ a v poslednej vete sa za slovo „osôb“ vkladajú slová „alebo posudzovaných detí“ a za slová „ods. 3“ sa vkladajú slová „a 13“.

6. V § 38 ods. 4 sa slová „6 a 8“ nahrádzajú slovami „6, 8 a 13“.

7. V § 39 ods. 2 písm. d) sa na konci pripájajú tieto slová: „a mená, priezviská a rodné čísla detí podľa § 11 ods. 13 a 15“.

8. Za § 52zzzm sa vkladá § 52zzzn, ktorý vrátane nadpisu znie: 

„§ 52zzzn
Prechodné ustanovenie k úpravám účinným od 1. januára 2027

Ustanovenie § 11 ods. 13 v znení účinnom od 1. januára 2027 sa prvý krát použije za zdaňovacie obdobie 2027.“.

Čl. II

Tento zákon nadobúda účinnosť 1. januára 2027.



